|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Navrhovanou novelou zákona o hnojivách sa spresňujú podmienky pre dočasné uskladnenie tuhých hospodárskych hnojív na poľnohospodárskej pôde v zraniteľných oblastiach tak, aby nedošlo k bodovému znečisteniu pôdy a aby sa predišlo možnej kontaminácii povrchových a podzemných vôd a následným vstupom nežiaducich látok do potravového reťazca.  Navrhovaný zákon bude mať pozitívny vplyv na životné prostredie, nakoľko jeho prijatím sa zmierni negatívny vplyv na životné prostredie, ktorý pochádza z poľnohospodárskej činnosti. Pozitívny vplyv v súčasnom období nie je možné kvantifikovať.  **Z uvedeného vyplýva, že správnou aplikáciou a skladovaním sa dosiahne dlhodobý pozitívny vplyv na ovzdušie, vodu a  aj na pôdu, ktorý je v tejto fáze veľmi ťažko kvantifikovať.** |
| **5.2 Bude mať predkladaný materiál vplyv na chránené územia a ak áno, aký?** |
| Navrhovaný zákon bude platný pre celé územie SR a pokiaľ sa v danej chránenej oblasti vykonáva poľnohospodárska činnosť a nie je špecificky zakázané hnojenie, platí to čo je uvedené v bode 5.1. |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Pokiaľ sa dosiahne zníženie emisií a tým sa zlepší kvalita ovzdušia, môžeme hovoriť aj o vplyve na ovzdušie presahujúce štátne hranice, vzhľadom na nemožnosť ohraničenia a znemožnia pohybu vzduchu. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Prijatím danej úpravy sa zmierni negatívny vplyv na životné prostredie pochádzajúci z poľnohospodárskej činnosti. |